РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/206-19

6. септембар 2019. године

Б е о г р а д

ЗАПИСНИК

84. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 5. И 6. СЕПТЕМБРА 2019. ГОДИНЕ У ЗРЕЊАНИНУ

Првог дана, 5. септембра 2019. године, седница је почела у 16, 25 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Милорад Мијатовић, Момо Чолаковић, Милан Лапчевић, Војислав Вујић и Золтан Пек.

Седници су присуствовали заменици чланова Одбора: Зоран Деспотовић (заменик Миљана Дамјановића), Владимир Маринковић (заменик Милорада Мијатовића) и Арпад Фремонд (заменик Золтана Пека).

Седници нису присуствовали чланови Одбора: Србислав Филиповић, Душан Бајатовић, Милорад Мирчић, Александар Стевановић, Горан Ћирић, нити њихови заменици.

Седници су присуствовала и народни посланици Станислава Јаношевић и Мирко Крлић.

На позив председника Одбора, седници су присуствовали и: Чедомир Јањић, градоначелник Града Зрењанина са својим сарадницима, представници градских служби, установа, јавних предузећа и других градских институција Града Зрењанина, представници Државне ревизорске институције др Душко Пејовић, председник, др Бојана Митровић, потпредседник, Невенка Бојанић и Љиљана Димитријевић, чланови Савета, Милена Милинковић, секретар Институције, Данимир Вулиновић, врховни државни ревизор, Стојанка Миловановић, врховни државни ревизор, Снежана Трњаковић, врховни држани ревизор, Слободан Мијаиловић, врховни државни ревизор по овлашћењу, Ивица Гавриловић, врховни државни ревизор, Мирјана Гачевић, овлашћени државни ревизор, Ива Василић Миљић, начелник Службе за међународну сарадњу и односе са јавношћу, и Весна Павловић, сарадник за односе са јавношћу.

Седници су присуствовали представници Министарства финансија: Филип Шановић, в.д. помоћника министра Сектора за финансијски систем и Александар Јањушевић, шеф Одсека у Министарству финансија; Ивана Ђенић, заменик директора Управе за јавне набавке; Хана Хукић, председник и Весна Гојковић Милин, заменица председнице Републичке комисије за заштиту права у поступцима јавних набавки као и представници Удружења интерних ревизора сектора Србије, канцеларија Нови Сад.

Пре преласка на утврђивање дневног реда, председник Одбора је подсетила чланове и заменике чланова да се одржавањем седнице ван седишта, у Зрењанину, испуњава и обавеза Одбора која произилази из Акционог плана за спровођење Програма реформе управљања јавним финансијама**,** који је усвојила Влада. Одбор за финансије, републички буџет и контролу трошења јавних средстава Народне скупштине има обавезу да, у складу са Смерницама које су усвојене, размотри Извештаје Државне ревизорске институције о обављеној ревизији појединих корисника јавних средстава.

На предлог председника, Одбор је једногласно (девет гласова „за“) утврдио следећи

Д н е в н и р е д :

1. Представљање Извештаја о ревизији консолидованих финансијских извештаја завршног рачуна буџета Града Зрењанина за 2018. годину;
2. Доношење Одлуке о изменама Одлуке о образовању Пододбора за разматрање извештаја о обављеним ревизијама Државне ревизорске институције;
3. Разматрање Извештаја Пододбора за разматрање извештаја о обављеним ревизијама Државне ревизорске институције о разматрању ревизија финансијских извештаја спроведених током 2019. године;
4. Разматрање Извештаја Пододбора за разматрање извештаја о обављеним ревизијама Државне ревизорске институције о разматрању ревизија правилности пословања спроведених током 2019. године;
5. Иницијативе за измене закона и прописа у вези финансијског извештавања и јавних набавки;
6. Разматрање предлога Одбора за ревизије сврсисходности за 2020. годину.

Након што је утврђен дневни ред, председник Одбора је дала реч Чедомиру Јањићу, градоначелнику Града Зрењанина.

Градоначелник је поздравио све присутне учеснике седнице и изразио задовољство што је град Зрењанин домаћин једном одбору Народне скупштине.

Чедомир Јањић је указао на велики значај учешћа ревизије у изради консолидованог завршног рачуна града с обзиром да ДРИ , први пут, у сарадњи са стручним службама града учествује у састављању извештаја. Овакав метод рада Државне ревизорске институције омогућио је благовремено указивање на потенцијалне грешке у поступку израде завршног рачуна а што је допринело квалитетнијој изради финансијских извештаја. Истакао је и чињеницу да је 2016. године почела са радом Јединица за интерну ревизију у граду Зрењанину која од почетка активно учествује у раду са директним, индиректним и осталим корисницима буџета града а у циљу унапређења процеса пословања.

Пре него што се прешло на рад по утврђеном дневном реду, Александра Томић, председник Одбора је упознала чланове и заменике чланова Одбора да ће, након рада по 2. тачки дневног реда, седницу одржати Пододбор за разматрање извештаја о обављеним ревизијама Државне ревизорске институције. Уз учешће у раду и других чланова Одбора, Пододбор ће размотрити ревизије финансијских извештаја и ревизије правилности пословања које је Државна ревизорска институција спровела током 2019. године и о томе поднети извештај Одбору.

**Прва тачка дневног реда: Представљање Извештаја о ревизији консолидованих финансијских извештаја завршног рачуна буџета Града Зрењанина за 2018. годину;**

 Председник Државне ревизорске институције др Душко Пејовић је, представљајући извештаје о ревизији консолидованих финансијских извештаја завршног рачуна буџета Града Зрењанина за 2018. годинунагласио да је ДРИ до сада извршила три ревизије града Зрењанина и то за 2012, 2016. и 2018. годину.

Истакао је и новине у самој изради ревизорских извештаја а које су и примењене у поступку ревизије Града Зрењанина : да се у години у којој се врши ревизија финансијских извештаја тај извештај и представи, да одборници скупштине локалне самоуправе (23 локалне самоуправе међу којим је и Град Зрењанин) расправљају о завршном рачуна и усвајају га заједно са мишљењем Државне ревизорске институције о ревизији финансијских извештаја субјекта ревизије.

 Државна ревизорска институција је у Извештају о ревизији консолидованих финансијских извештаја завршног рачуна буџета Града Зрењанина за 2018. годину дала мишљење са резервом . Др Душко Пејовић је нагласио да се највећи део неправилности односи на погрешне економске класификације као и да су државни ревизори највећи део препорука дали у вези са неправилностима које се односе на финансијску и нефинансијску имовину.

Дискусије поводом ове тачке дневног реда није било.

**Друга тачка дневног реда: Доношење Одлуке о изменама Одлуке о образовању Пододбора за разматрање извештаја о обављеним ревизијама Државне ревизорске институције;**

Председник Одбора подсетила је чланове и заменике чланова Одбора да су Oдлуком о образовању Пододбора за разматрање извештаја о обављеним ревизијама Државне ревизорске институције 11 Број: 02-1670/16 од 25. јула 2016. године, именовани председавајући и чланови Пододбора.

 С обзиром на очекивани пораст броја седница Одбора ван седишта, а последично и седница Пододбора, као и повећање обима посла и проширивање сарадње са Државном ревизорском институцијом потребно је обезбедити услове да се седнице Пододбора несметано одржавају. С тим у вези предложила је измене и допуне Одлуке о образовању Пододбора.

 На предлог председника, Одбор је већином гласова (девет гласова „за“) донео Одлуку о изменама о допунама Одлуке о образовању Пододбора за разматрање извештаја о обављеним ревизијама Државне ревизорске институције. За члана Пододбора уместо Саше Радуловића именован је Александар Стевановић.

 По завршетку рада по 2. тачки дневног реда Пододбор за разматрање извештаја о обављеним ревизијама Државне ревизорске институције одржао је пету седницу Пододбора. Седници је председавао Владимир Маринковић, председник Пододбора.

На предлог председника, Пододбор је једногласно (четири гласа „за“) утврдио следећи

Д н е в н и р е д :

1. Разматрање ревизија финансијских извештаја спроведених током 2019. године;
2. Разматрање ревизија правилности пословања спроведених током 2019. године.

***Прва тачка дневног реда: Разматрање ревизија финансијских извештаја спроведених током 2019. године;***

Председник Државне ревизорске институције представио је ревизије финансијских извештаја спроведених током 2019. године.

 Од планираних 140 ревизорских производа за 2019. годину, до 4. септембра 2019. године издато је 87 ревизорских производа и то : 23 изражена позитивна мишљења, 62 мишљења са резервом и 2 изражена негативна мишљења.

 Др Душко Пејовић је истакао да консолидовани финансијски извештаји о извршењу буџета за 2018. годину и даље нису сачињени у складу са принципима консолидације, да се расходи и издаци евидентирају на погрешним економским класификацијама док учешћа у капиталу нису усаглашена између оснивача и јавних предузећа. Такође, нагласио је да је највећи део неправилности последица неуређености начина и поступка сачињавања консолидованих финансијских извештаја, недовољан број извршилаца у финансијским службама , непостојање сертификације за књиговође буџетског рачуноводства као и непоуздан софтвер за вођење пословних књига. Код финансијског извештавања које се односи на здравствене установе део неправилности је последица недовољног броја административног особља у здравственим установама али и недовољна стручност постојећег кадра. Субјектима ревизије који нису у току ревизије отклонили откривене неправилности дата је укупно 691 препорука.

У дискусији је учествовао члан Одбора Горан Ковачевић.

На предлог председника, Пододбор је већином гласова одлучио да Одбору за финансије, републички буџет и контролу трошења јавних средстава предложи да прихвати извештаје о ревизијама финансијских извештаја ревидираних субјеката, спроведених током 2019. године, са препорукама Државне ревизорске институције.

***Друга тачка дневног реда: Разматрање ревизија правилности пословања спроведених током 2019. године.***

Председник Државне ревизорске институције представио је ревизије правилности пословања спроведених током 2019. године.

Од планираних 60 ревизорских производа за 2019. годину, до 4. септембра 2019. године издато је 12 ревизорских производа у складу са планираном динамиком издавања извештаја.

Др Душко Пејовић је истакао да се највећи део неправилности односи на више обрачунате и исплаћене зараде, да се не поштује Закон о јавним набавкама, да нису усаглашене аналитичке и синтетичке евиденције потраживања као и да нису предузети поступци за наплату потраживања. Узроци неправилности су најчешће везани за систем финансијског управљања и контроле. Субјектима ревизије који нису у току ревизије отклонили откривене неправилности дато је укупно 485 препорука.

У дискусији је учествовао члан Одбора Зоран Деспотовић.

На предлог председника, Пододбор је већином гласова одлучио да Одбору за финансије, републички буџет и контролу трошења јавних средстава предложи да прихвати извештаје о ревизијама правилности пословања ревидираних субјеката , спроведених током 2019. године, са препорукама Државне ревизорске институције.

**Трећа тачка дневног реда: Разматрање Извештаја Пододбора за разматрање извештаја о обављеним ревизијама Државне ревизорске институције о разматрању ревизија финансијских извештаја спроведених током 2019. године;**

Одбор је, на основу члана 55. Пословника Народне скупштине, одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава је, на предлог Пододбора, размотрио и прихватио извештаје o ревизијама финансијских извештаја ревидираних субјеката, спроведених током 2019. године, са препорукама Државне ревизорске институције.

Саставни део овог извештаја је Преглед размотрених извештаја о ревизијама.

ПРЕГЛЕД ИЗВЕШТАЈА

 до 3. септембра 2019. године.

***Извештаји о ревизији финансијских извештаја и ревизији саставних делова финансијских извештаја***

|  |  |  |  |
| --- | --- | --- | --- |
| Ред.бр. | датум | Документ: | Број |
|  | 23.05.2019. | Извештај о ревизији консолидованих финансијских извештаја завршног рачуна буџета Града Ужица за 2018. годину | 400-1714/19 |
|  | 23.05.2019. | Извештај о ревизији делова финансијских извештаја Предшколске установе "Ужице" за 2018. годину |

|  |  |
| --- | --- |
| 400-1715/19 |  |

 |
|  | 23.05.2019. | Извештај о ревизији делова финансијских извештаја Народног музеја Ужице за 2018. годину | 400-1716/19 |
|  | 23.05.2019. | Извештај о ревизији делова финансијских извештаја Историјског архива Ужице за 2018. годину | 400-1717/19 |
|  | 30.05.2019. | Извештај о ревизији консолидованих финансијских извештаја завршног рачуна буџета града Новог Сада за 2018. годину | 400-1748/19 |
|  | 30.05.2019. |

|  |  |
| --- | --- |
|  | Извештај о ревизији делова финансијских извештаја Предшколске установе " Радосно детињство " Нови Сад за 2018. годину |

 | 400-1749/19 |
|  | 30.05.2019. | Извештај о ревизији делова финансијских извештаја Градске управе за имовину и имовинско-правне послове града Новог Сада за 2018.годину |

|  |  |
| --- | --- |
| 400-1750/19 |  |

 |
|  | 31.05.2019. |

|  |  |
| --- | --- |
|  | Извештај о ревизији консолидованих финансијских извештаја завршног рачуна буџета Аутономне покрајине Војводине, Нови Сад за 2018. годину |

 |

|  |  |
| --- | --- |
| 400-1754/19 |  |

 |
|  | 31.05.2019. | Извештај о ревизији делова финансијских извештаја Управе за заједничке послове покрајинских органа Аутономне покрајине Војводине, Нови Сад за 2018. годину |

|  |  |
| --- | --- |
| 400-1755/19 |  |

 |
|  | 31.05.2019. | Извештај о ревизији делова финансијских извештаја Управе за имовину Аутономне покрајине Војводине за 2018. годину | 400-1756/19 |
|  | 31.05.2019. | Извештај о ревизији делова финансијских извештаја Српског народног позоришта, Нови Сад за 2018. годину | 400-1757/19 |
|  | 31.05.2019. | Извештај о ревизији делова финансијских извештаја Предшколске установе "Дечија радост", Панчево за 2018. годину | 400-1758/19 |
|  | 31.05.2019. | Извештај о ревизији делова финансијских извештаја Културног центра, Панчево за 2018. годину | 400-1759/19 |
|  | 31.05.2019. | Извештај о ревизији консолидованих финансијских извештаја завршног рачуна буџета града Панчева, Панчево за 2018. годину | 400-1760/19 |
|  | 31.05.2019. | Извештај о ревизији делова финансијских извештаја Градске управе за урбанизам, грађевинске, стамбене и имовинско правне послове града Јагодине за 2018. годину | 400-1762/19 |
|  | 31.05.2019. | Извештај о ревизији консолидованих финансијских извештаја завршног рачуна буџета града Јагодине за 2018. годину | 400-1763/19 |
|  | 03.06.2019. | Извештај о ревизији финансијских извештаја Републичког секретаријата за јавне политике, Београд за 2018. годину | 400-1768/19 |
|  | 07.06.2019. | Извештај о ревизији консолидованих финансијских извештаја завршног рачуна буџета града Шапца за 2018. годину | 400-1788/19 |
|  | 07.06.2019. | Извештај о ревизији делова финансијских извештаја Предшколске установе "Наше дете" Шабац за 2018. годину | 400-1789/19 |
|  | 10.06.2019. | Извештај о ревизији финансијских извештаја Министарства културе и информисања за 2018. годину | 400-1818/19 |
|  | 10.06.2019. | Извештај о ревизији консолидованих финансијских извештаја завршног рачуна буџета града Смедерева за 2018. годину | 400-1819/19 |
|  | 10.06.2019. | Извештај о ревизији делова финансијских извештаја Предшколске установе "Наша радост" Смедерево за 2018. годину | 400-1820/19 |
|  | 10.06.2019. | Извештај о ревизији делова финансијских извештаја Центра за културу Смедерево за 2018. годину | 400-1821/19 |
|  | 10.06.2019. | Извештај о ревизији консолидованих финансијских извештаја завршног рачуна буџета града Крушевца за 2018. годину | 400-1822/19 |
|  | 10.06.2019. | Извештај о ревизији делова финансијских извештаја Културног центра Крушевац за 2018. годину | 400-1823/19 |
|  | 11.06.2019. | Извештај о ревизији консолидованих финансијских извештаја завршног рачуна буџета града Чачка за 2018. годину | 400-1833/19 |
|  | 11.06.2019. | Извештај о ревизији делова финансијских извештаја Предшколске установе "Радост", Чачак за 2018. годину | 400-1832/19 |
|  | 11.06.2019. | Извештај о ревизији делова финансијских извештаја Предшколске установе "Моје детињство", Чачак за 2018. годину | 400-1831/19 |
|  | 11.06.2019. | Извештај о ревизији консолидованих финансијских извештаја завршног рачуна буџета града Вршца за 2018. годину | 400-1828/19 |
|  | 11.06.2019. | Извештај о ревизији делова финансијских извештаја Предшколске установе "Чаролија", Вршца за 2018. годину | 400-1829/19 |
|  | 11.06.2019. | Извештај о ревизији консолидованих финансијских извештаја завршног рачуна буџета града Сремска Митровица за 2018. годину | 400-1826/19 |
|  | 11.06.2019. | Извештај о ревизији делова финансијских извештаја Предшколске установе "Ната Вељковић", Крушевац за 2018. годину | 400-1825/19 |
|  | 11.06.2019. | Извештај о ревизији делова финансијских извештаја Предшколске установе "Пчелица", Сремска Митровица за 2018. годину | 400-1827/19 |
|  | 12.06.2019. | Извештај о ревизији консолидованих финансијских извештаја завршног рачуна буџета града Пожаревца за 2018. годину | 400-1843/19 |
|  | 12.06.2019. | Извештај о ревизији делова финасијских извештаја Предшколске установе "Љубица Вребалов", Пожаревац за 2018. годину | 400-1839/19 |
|  | 12.06.2019. | Извештај о ревизији делова финансијских извештаја Центра за културу Пожаревац за 2018. годину | 400-1840/19 |
|  | 12.06.2019. | Извештај о ревизији консолидованих финансијских извештаја града Краљева за 2018. годину | 400-1846/19 |
|  | 12.06.2019. | Извештај о ревизији делова финансијских извештаја Спортског центра "Ибар", Краљево за 2018. годину | 400-1844/19 |
|  | 12.06.2019. | Извештај о ревизији делова финансијских извештаја Завода за заштиту споменика културе Краљево за 2018. годину | 400-1845/19 |
|  | 12.06.2019 | Извештај о ревизији делова финансијских извештаја Предшколске установе "Милица Ножица", Ваљево за 2018. годину |

|  |  |
| --- | --- |
| 400-1847/19 |  |

 |
|  | 12.06.2019 | Извештај о ревизији консолидованих финансијских извештаја завршног рачуна буџета града Ваљева за 2018. годину |

|  |  |
| --- | --- |
| 400-1848/19 |  |

 |
|  | 12.06.2019 | Извештај о ревизији делова финансијских извештаја Центра за развој локалних услуга социјалне заштите Врање за 2018. годину | 400-1854/19 |
|  | 12.06.2019 | Извештај о ревизији делова финасијских извештаја Предшколске установе "Наше дете", Врање за 2018. годину |

|  |  |
| --- | --- |
| 400-1856/19 |  |

 |
|  | 12.06.2019 | Извештај о ревизији консолидованих финансијских извештаја завршног рачуна буџета града Врања за 2018. годину | 400-1858/19 |
|  | 12.06.2019 | Извештај о ревизији делова финансијских извештаја Предшколске установе "Наша радост", Суботица за 2018. годину | 400-1859/19 |
|  | 12.06.2019 | Извештај о ревизији консолидованих финансијских извештаја завршног рачуна буџета града Суботице за 2018. годину | 400-1860/19 |
|  | 13.06.2019 | Извештај о ревизији делова финансијских извештаја Предшколске установе "Драгољуб Удицки", Кикинда за 2018. годину | 400-1863/19 |
|  | 13.06.2019 | Извештај о ревизији консолидованих финансијских извештаја завршног рачуна буџета града Кикинде за 2018. годину |

|  |  |
| --- | --- |
| 400-1865/19 |  |

 |
| 1. 50.
 | 13.06.2019 | Извештај о ревизији делова финансијских извештаја Установе за спорт и физичку културу Спортско-рекреативни центар "Дубочица" Лесковац за 2018. годину | 400-1866/19 |
| 1. 51.
 | 13.06.2019 | Извештај о ревизији делова финансијских извештаја Туристичке организације града Лесковца за 2018. годину | 400-1867/19 |
| 1. 52.
 | 13.06.2019 | Извештај о ревизији консолидованих финансијских извештаја града Лесковца за 2018. Годину |

|  |  |
| --- | --- |
| 400-1868/19 |  |

 |
| 1. 53.
 | 14.06.2019 | Извештај о ревизији делова финансијских извештаја Народног позоришта "Тоша Јовановић", Зрењанин за 2018. годину | 400-1871/19 |
| 1. 54.
 | 14.06.2019 | Извештај о ревизији консолидованих финансијских извештаја завршног рачуна буџета града Зрењанина за 2018. годину | 400-1872/19 |
| 1. 55.
 | 20.06.2019. | Извештај о ревизији консолидованих финансијских извештаја завршног рачуна буџета града Новог Пазара за 2018. годину | 400-1908/19 |
| 1. 56.
 | 20.06.2019. | Извештај о ревизији делова финансијских извештаја Јавне установе "Спортско - сајамска установа Пендик" Нови Пазар за 2018. годину | 400-1909/19 |
| 1. 57.
 | 20.06.2019. | Извештај о ревизији делова финансијских извештаја Народне библиотеке "Доситеј Обрадовић" Нови Пазар за 2018. годину | 400-1910/19 |
| 1. 58.
 | 20.06.2019. | Извештај о ревизији консолидованих финансијских извештаја завршног рачуна буџета града Крагујевца за 2018. годину | 400-1911/19 |
| 1. 59.
 | 20.06.2019. | Извештај о ревизији делова финансијских извештаја Градске управе за имовину града Крагујевца за 2018. годину | 400-1912/19 |
| 1. 60.
 | 26.06.2019. | Извештај о ревизији консолидованих финансијских извештаја завршног рачуна буџета града Београда за 2018. годину | 400-1943/19 |
| 1. 63.
 | 02.07.2019. | Извештај о ревизији финансијских извештаја Службе за управљање кадровима, Београд за 2018. годину | 400-1984/19 |
| 1. 64.
 | 02.07.2019. | Извештај о ревизији финансијских извештаја Министарства финансија - Управе за трезор, Београд за 2018. годину | 400-1985/19 |
| 1. 65.
 | 03.07.2019. | Извештај о ревизији финансијских извештаја Министарства државне управе и локалне самоуправе за 2018. годину | 400-1988/19 |
| 1. 66.
 | 05.07.2019. | Извештај о ревизији консолидованих финансијских извештаја завршног рачуна буџета Града Ниша за 2018. годину | 400-2006/19 |
| 1. 67.
 | 05.07.2019. | Извештај о ревизији делова финансијских извештаја Предшколске установе "Пчелица" Ниш за 2018. годину | 400-2008/19 |
| 1. 68.
 | 08.07.2019. | Извештај о ревизији финансијских извештаја Института за онкологију и радиологију Србије за 2018. годину | 400-2017/19 |
| 1. 69.
 | 11.07.2019. | Извештај о ревизији делова финансијских извештаја Предшколске установе "Пчелица" Ниш за 2018. годину | 400-2032/19 |
| 1. 70.
 | 11.07.2019. | Извештај о ревизији консолидованих финансијских извештаја завршног рачуна буџета града Ниша за 2018. годину | 400-2033/19 |
| 1. 71.
 | 12.07.2019. | Извештај о ревизији финансијских извештаја Управе за јавне набавке за 2018. годину |

|  |  |
| --- | --- |
| 400-2036/19 |  |

 |
| 1. 72.
 | 12.07.2019. | Извештај о ревизији финансијских извештај Министарства финансија за 2018. годину |

|  |  |
| --- | --- |
| 400-2037/19 |  |

 |
| 1. 73.
 | 12.07.2019. | Извештај о ревизији финансијских извештај Министарства финансија-Управе за јавни дуг за 2018. годину | 400-2040/19 |
| 1. 74.
 | 12.07.2019. | Извештај о ревизији финансијских извештаја Клиничког центра Ниш за 2018. годину | 400-2041/19 |
| 1. 75.
 | 17.07.2019. | Извештај о ревизији финансијских извештаја Опште болнице Сремска Митровица, Сремска Митровица за 2018. годину |

|  |  |
| --- | --- |
| 400-2071/19 |  |

 |
| 1. 76.
 | 18.07.2019. | Извештај о ревизији финансијских извештаја Опште болнице Пожаревац за 2018. годину |

|  |  |
| --- | --- |
| 400-2078/19 |  |

 |
| 1. 77.
 | 24.07.2019. | Извештај о ревизији Завршног рачуна Републичког фонда за пензијско и инвалидско осигурање , Београд за 2018.годину | 400-2108/19 |
|  | 25.07.2019 | Извештај о ревизији Завршног рачуна Националне службе за запошљавање, Крагујевац за 2018. годину | 400-2112/19 |
|  | 26.07.2019. | Извештај о ревизији Завршног рачуна Фонда за социјално осигурање војних осигураника, Београд за 2018. годину | 400-2119/19 |
|  | 26.07.2019. | Извештај о ревизији финансијских извештаја Клиничког центра Војводине, Нови Сад за 2018. годину | 400-2120/19 |
|  | 30.07.2019. | Извештај о ревизији финансијских извештаја Министарства просвете, науке и технолошког развоја за Главе 26.0, 26.1. и 26.2. за 2018. годину |

|  |  |
| --- | --- |
| 400-2132/19 |  |

 |
|  | 01.08.2019. | Извештај о ревизији консолидованих финансијских извештаја завршног рачуна буџета града Сомбора за 2018. годину | 400-2150/19 |
|  | 01.08.2019. | Извештај о ревизији делова финансијских извештаја Предшколске установе "Вера Гуцуња" Сомбор за 2018. годину | 400-2151/19 |
|  | 01.08.2019. | Извештај о ревизији делова финансијских извештаја Народног позоришта Сомбор за 2018. годину |

|  |  |
| --- | --- |
| 400-2152/19 |  |

 |
|  | 01.08.2019. | Извештај о ревизији финансијских извештаја Клиничког центра Крагујевац, Крагујевац за 2018. годину |

|  |  |
| --- | --- |
| 400-2153/19 |  |

 |
|  | 20.08.2019. | Извештај о ревизији финансијских извештаја Министарства одбране, Београд за 2018. годину | 400-2195/19 |
|  | 20.08.2019. | Извештај о ревизији финансијских извештаја Министарства унутрашњих послова за 2018. годину | 400-2196/19 |
|  | 20.08.2019. | Извештај о ревизији финансијских извештаја Здравственог центра Ужице, Ужице за 2018. годину | 400-2197/19 |
|  | 28.08.2019. | Извештај о ревизији финансијских извештаја Министарства финансија - Пореске управе, Београд за 2018. годину | 400-2227/19 |
|  | 03.09.2019. | Извештај о ревизији финансијских извештаја Опште болнице Крушевац, Крушевац за 2018. годину | 400-2254/19 |
|  | 03.09.2019. | Извештај о ревизији финансијских извештаја Клиничко - болничког центра "Бежанијска коса", Београд за 2018. годину | 400-2256/19 |

**Четврта тачка дневног реда: Разматрање Извештаја Пододбора за разматрање извештаја о обављеним ревизијама Државне ревизорске институције о разматрању ревизија правилности пословања спроведених током 2019. године;**

Одбор је, на основу члана 55. Пословника Народне скупштине, одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава је на предлог Пододбора, размотрио и прихватио, извештаје o ревизијамa правилности пословања ревидираних субјеката, спроведених током 2019. године, са препорукама Државне ревизорске институције.

Саставни део овог извештаја је Преглед размотрених извештаја о ревизијама.

ПРЕГЛЕД ИЗВЕШТАЈА

 до 3.септембра 2019. године.

***Извештаји о ревизији правилности пословања***

|  |  |  |  |
| --- | --- | --- | --- |
| Ред.бр. | Датум | Документ: | Број |
|  | 26.07.2019. | Извештај о ревизији правилности пословања Јавног предузећа "Национални парк Тара" Бајина Башта за 2018. годину |

|  |  |
| --- | --- |
| 400-2118/19 |  |

 |
|  | 08.08.2019. | Извештај о ревизији правилности пословања Јавног предузећа "Национални парк Копаоник" са потпуном одговорношћу, Копаоник за 2018. годину у делу који се односи на јавне набавке, обрачун и исплату зарада, накнада зарада и осталих личних расхода и расподелу и уплату добити | 400-2170/19 |
|  | 14.08.2019. | Извештај о ревизији правилности пословања Водопривредног друштва Бачка д.о.о. Врбас, за 2018. годину у делу који се односи на јавне набавке, обрачун и исплату зарада, накнада зарада и осталих личних расхода и расподелу и уплату добити | 400-2182/19 |
|  | 27.08.2019. | Извештај о ревизији правилности пословања Јавног комуналног предузећа "Букуља", Аранђеловац за 2018. годину | 400-2223/19 |
|  | 28.08.2019. | Извештај о ревизији правилности пословања Јавног комуналног предузећа "Вододвод-Шабац" Шабац за 2018. годину у делу који се односи на обрачун и исплату зарада, накнада зарада и осталих личних расхода, јавне набавке и потаживања | 400-2228/19 |
|  | 28.08.2019. | Извештај о ревизији правилности пословања Водопривредног привредног друштва "Хидросрем" доо, Сремска Митровица за 2018. годину у делу који се односи на јавне набавке, обрачун и исплату зарада, накнада зарада и осталих личних расхода и расподелу и уплату добити | 400-2229/19 |
|  | 28.08.2019. | Извештај о ревизији правилности пословања Јавног комуналног предузећа "3. октобар", Бор у делу који се односи на примену прописа код обрачуна и исплате зарада, накнада зарада и осталих личних расхода, јавних набавки и потраживања за 2018. годину | 400-2231/19 |

Александра Томић, председник Одбора, је констатовала да ће 84. седница бити прекинута и да се наставља 6. септембра 2019. године, са почетком у 9,30 часова.

Седница је прекинута у 18,45 часова.

Другог дана рада, у петак 06. септембра, седница Одбора је настављена у 9,30 часова.

Седници је председавала др Александра Томић, председник Одбора.

**Пета тачка дневног реда:** Иницијативе за измене закона и прописа у вези финансијског извештавања и јавних набавки

 Након отварања пете тачке дневног реда, председница Одбора др Александра Томић је подсетила присутне да је Нацрт закона о јавним набавкама прошао јавну расправу и да су дате одређене препоруке. Доношење новог Закона о јавним набавкама је један од стратешких циљева реформи јавних набавки. Истовремено у јавној расправи су и Нацрт закона о рачуноводству и Нацрт закона о ревизији. С тим у вези, Одбор је позвао представнике надлежних институција како би ближе упознали чланове Одбора са законским решењима које предвиђају нацрти нових закона, као и да би чланови Одбора изнели сопствене иницијативе и предлоге у циљу побољшања законских решења.

Представљајући решења из Нацрта закона о рачуноводству, представник Министарства финансија, шеф Одсека у министарству Александар Јањушевић је нагласио да су у изради ових нацрта закона, поред Министарства финансија учествовале и остале заинтересоване стране, представници рачуноводствених и ревизорских удружења, Привредне коморе Србије и осталих државних органа и институција. Рад на овим законима је спровођен у оквиру пројекта Светске банке. У оквиру Закона о рачуноводству измењени су критеријуми за велика правна лица, тако што је граница за пословни приход померена са 35 милиона евра на 40 милиона евра, док је за мала правна лица граница спуштена на 8 милиона евра. Овим законом група малих предузећа је изузета од обавезе састављања консолидованих финансијских извештаја. Нацрт новог закона омогућава да регулатива буде примерена величини правних лица. Према Препоруци 28 Савета Европе, захтева се да се регулишу делатност и услови пружаоца рачуноводствених услуга. Такође, нови закон предвиђа увођење електронских фактура од половине 2021. године.

 Након излагања представника министарства, потпредседник скупштине и члан Одбора Верољуб Арсић је истакао да је Савез рачуновођа и ревизора по сопственом интересу успео да у нацрт новог закона убаци поједине одредбе које су оцењене као лоша решења и због тога су избачене из претходног закона. У питању је јавно овлашћење да Савез рачуновођа и ревизора издаје лиценцу пружаоцима рачуноводствених услуга. Услов за конкурисање за лиценцу је претплата на све часописе Савеза, учествовање на свим семинарима и дебатама. По његовим речима, сви ови трошкови ће се на крају прелити на крајњег потрошача. Истакавши да је ово нови парафискални намет изразио је потребу укидања истог.

 У дискусију се укључио и члан Одбора Горан Ковачевић и подсетио да у Србији 200 хиљада људи директно зависи од малих предузећа, као запослени или као власници, и да су Нацртом новог закона о рачуноводству предвиђени високи трошкови и намети за мала предузећа. У том смислу би ово представљало велико ограничење и оптеређење за малу привреду.

 Председница Одбора је додала да је као шеф парламентарне делегације у Савету Европе, свесна да су препоруке савета стриктне и да је Савет врло ригидан по питању поштовања захтева из препорука. Међутим, истакла је да лиценцирање представља велики терет за мала и средња предузећа и навела пример Словеније која је укинула лиценцирање. Тенденција је да снижавање намета отвара и олакшава привредни амбијент, док намети затварају амбијент. Суштина је да се уведе сертификација по правилима која би растеретила, пре свега, малу привреду. Оваквим нацртом закона би се дао потпуни монопол Удружењу рачуновођа.

 У даљој расправи прешло се на анализирање Нацрта закона о ревизији.

 У вези Нацрта закона о ревизији, Александар Јањушевић је прецизирао да је реч пре свега о ревизији финансијских извештаја, која се врши у складу са међународним стандардима ревизије. Европска регулатива је промењена 2014. године и постоји потреба да се са њом усклади домаћа правна регулатива. Захваљујући систему контроле квалитета рада ревизора, унапређен је рад ревизора у Србији. Основна измена закона је да је по новом законском решењу, за контролу и надзор ревизије задужена Комисија за хартије од вредности.

 Председник Савета Државне ревизорске институције др Душко Пејовић је подсетио да је ДРИ дала своје предлоге, измене и допуне на нацрте закона о рачуноводству и ревизији. И да на тај начин желе да допринесу побољшању квалитета закона. У садашњим верзијама Закона о рачуноводству и Закона о ревизији се не препознају ДРИ и државни ревизори стога је истакао предлог да субјекти ревизије могу исправити своје извештаје на основу сугестије ДРИ, без ангажовања екстерне ревизије. Ово из разлога што је потпуно апсурдно да се врши двострука ревизија, тј да након ДРИ субјекти ангажују екстерну ревизорску кућу.

 Председница Одбора је истакла да ДРИ треба да врши надзор и контролу и над субјектима који су прошли интерну ревизију.

 Народни посланик Горан Ковачевић је нагласио да је ДРИ, за кратко време које постоји стекла својим радом неприкосновени ауторитет, када је у питању државна ревизија и да до сада нико није оспорио ниједан извештај ДРИ. Због свега наведеног, сматра да им треба пружити апсолутну подршку у наставку њихових активности.

 У расправу се укључио и члан Одбора Момо Чолаковић и сложио се да ДРИ треба да буде препозната у новом закону.

 У наставку се прешло на разматрање Нацрта закона о јавним набавкама.

 Заменица директора Управе за јавне набавке Ивана Ђенић је изложила процес доношења Нацрта закона о јавним набавкама, који је почео јула 2018. године. У јуну ове године у Бриселу је одржан састанак пододбора у оквиру поглавља 5, на коме су представницима Европске комисије представљени сви аргументи на примедбе, које је Комисија имала. Истакла је да се планира да примена закона почне од 1. јула 2020. године. Нови закон ће донети већи ниво транспарентности у поступцима јавних набавки. Предвиђен је и сет подзаконских аката, који ће почети са применом новог закона. Интенција је да се поједностави доказивање услова за учешће у поступку. Повећан је праг до кога наручилац није дужан да примењује овај закон. То је милион динара за добра и услуге и 3 милиона динара за радове за јавне и за секторске наручиоце. Напоменула је да су у државама чланицама ЕУ, ти прагови знатно већи. Предвиђена је подела набавки у партије како би се омогућило учешће малим и средњим предузећима. Омогућено је и повећања надзора над применом закона о јавним набавкама, што је у надлежности Управе за јавне набавке. И на крају је напоменула да је Нацрт у потпуности усклађен са директивама ЕУ.

 Као један од субјеката на које се непосредно односе решења из Нацрта закона, председница Републичке комисије за заштиту права у поступцима јавних набавки Хана Хукић је истакла да је део закона везан за заштиту права, углавном усклађен са европским законодавством и да ту нема великих измена. Главна измена у новом закону је да ће захтев за заштиту права моћи да се поднесе електронски, путем портала.

 Учествујући у расправи по овој тачки дневног реда, Верољуб Арсић је истакао да је највећи проблем у примени досадашњег закона био у органима локалне самоуправе који нису примењивали овај закон. По његовим речима, закон је добар и не треба га укидати.

 Александра Томић је додала да би требало повећати казне за злоупотребу Закона о јавним набавкама. Техничке карактеристике производа би требало да имају примат и да се више бодују у односу на најнижу цену. Такође, више пажње треба посветити манипулацијама које чине понуђачи који се договарају о учешћу на тендерима и на тај начин затварају тржиште.

 У дискусији су учествовали и народни посланици: Зоран Деспотовић, Милорад Мијатовић и Момо Чолаковић.

**Шеста тачка дневног реда: Разматрање предлога Одбора за ревизије сврсисходности за 2020. годину**

Председница Одбора др Александра Томић је подсетила да је у јуну 2015. године потписан Меморандум о сарадњи између Одбора за финансије, републички буџет и контролу трошења јавних средстава и ДРИ. који је за циљ имао унапређење међусобних односа, тако да је у оквиру ове тачке требало одредити правац будуће сарадње. У том смислу потребно је прецизирати теме будућих ревизија сврсисходности које би требало да помогну Републици Србији у спровођењу приоритета за развој, као и у спровођењу циљева одрживог развоја, а све у складу са стратешким планом Државне ревизорске институције.

 У дискусији по овој тачки, председник Савета Државне ревизорске институције др Душко Пејовић је истакао да се на сајту ДРИ могу видети комплетни извештаји о извршеној ревизији. Ревизија сврсисходности даје одговоре да ли је активност субјекта ревизије у складу са начелима економичности, ефикасности и ефективности. Ове године ДРИ завршава 12 ревизија сврсисходности. Потенцијалне теме ревизија сврсисходности су подељене по секторима и оне су:

 за сектор број 1:

1. Обезбеђивање конкуренције у поступку централизованих јавних набавки;
2. Ефикасност информационог система за регистар непокретности у јавној средини и
3. Превенција поплава у Републици Србији

за сектор број 2:

1. Давање у закуп пословног простора у својини јединица локалне самоуправе;
2. Доступност и исправност воде за пиће;
3. Сврсисходност управљања водоводном инфраструктуром и
4. Ефективност подстицаја у сточарству

за сектор број 3:

1. Финансирање лабораторијског и санитетског материјала и утицај на трошкове здравствене заштите и
2. Материјална подршка као мера смањења сиромаштва

за сектор број 4:

1. Управљање индустријским отпадом;
2. Ефикасност надзора над експлоатацијом рудног богатства и
3. Ефикасност контроле аквизиција од стране надлежних органа.

Циљ ових ревизија је да препознају системске проблеме, њихове узроке и последице.

У дискусији је учествовао и народни посланик, члан Одбора Милорад Мијатовић.

 Седница Одбора је завршена у 12,25 часова.

 Седница је тонски снимана.

 СЕКРЕТАР ПРЕДСЕДНИК

 Тијана Игњатовић др Александра Томић